
Text rozhodnutia
Súd: Krajský súd Bratislava Spisová značka: 6S/36/2012 Identifikačné číslo súdneho spisu: 1012201853 Dátum vydania rozhodnutia: 02. 08. 2013 Meno a priezvisko sudcu, VSÚ: JUDr. Petra Príbelská, PhD. ECLI: ECLI:SK:KSBA:2013:1012201853.2 Uznesenie Krajský súd v Bratislave v právnej veci žalobcov: 1/ K. P.F., bytom Y. XX, XXX XX B., 2/ Z.. F. P., bytom Y. XX, XXX XX B., právne zastúpení: JUDr. Anna Kubíková, advokátka so sídlom Hečkova 2, 831 51 Bratislava, proti žalovanému: Obec Budmerice, so sídlom 900 86 Budmerice 534, za účasti: U.. X. G., bytom S. XX, XXX XX A., o preskúmanie zákonnosti rozhodnutia žalovaného č. Výst. 184/09BU zo dňa 2.12.2009, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 15.10.2012 sa žalobcovia domáhali preskúmania rozhodnutia žalovaného č. Výst. 184/09BU zo dňa 2.12.2009. Zároveň sa domáhali, aby súd uložil žalovanému povinnosť doručiť predmetné rozhodnutie žalobcom, nakoľko žalovaný so žalobcami ako účastníkmi stavebného konania nekonal. Rozhodnutie č. Výst. 184/09BU zo dňa 2.12.2009 je stavebným povolením, ktorým žalovaný povolil stavebníkovi U.. X. G. stavbu rodinného domu na pozemku s parc.č. XXXX/XX, zastavané plochy a nádvoria, pozemok registra ,,C“, zapísaný na LV č. XXX, k.ú. I.. Pred rozhodnutím vo veci samej žalobcovia svojím podaním doručeným súdu dňa 19.7.2013 oznámili, že berú svoju žalobu v celom rozsahu späť. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť (§ 250h ods. 2 O.s.p.). Nakoľko žalobcovia vzali späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

